ก้อนมหึมา
หลายคนสงสัยว่า รัฐบาลได้ใช้เงินจำนำข้าวไปแล้วเท่าไหร่ ข้อมูลของ กขช.ระบุชัด
4 มิ.ย. 2556

หลายคนสงสัยว่า รัฐบาลได้ใช้เงินจำนำข้าวไปแล้วเท่าไหร่ ข้อมูลของ กขช.ระบุชัด
วงเงินที่ใช้ในการจำนำข้าวนาปี 2554/2555 ธ.ก.ส.จ่ายเงินกู้ไปแล้ว 118,576 ล้านบาท เป็นเงินทุนของ ธ.ก.ส. 9 หมื่นล้านบาท เงินกู้จากสถาบันการเงิน 28,576 ล้านบาท 
โครงการรับจำนำนาปรังปี 2555 ธ.ก.ส.จ่ายเงินกู้ไปแล้ว 218,670 ล้านบาท เป็นเงินกู้ 193,910 ล้านบาท เงินจากการระบายข้าว 20,850 ล้านบาท ธ.ก.ส.สำรองจ่าย 3,910 ล้านบาท เมื่อรวมกับการโอนเงินไปใช้ในโครงการมันสำปะหลัง 27,836 ล้านบาท และใช้แทรกแซงยางพารา 15,000 ล้านบาท รวมวงเงินกู้ 265,322 ล้านบาท 
ปี 2555/2556 ครม.อนุมัติกู้เงิน 140,840 ล้านบาท กู้ไปแล้ว 107,428 ล้านบาท คงเหลือ 33,412 ล้านบาท ธ.ก.ส.จ่ายเงินจำนำข้าวไปแล้ว 219,738 ล้านบาท เป็นเงินกู้ 107,428 ล้านบาท เงินระบายข้าว 59,154 ล้านบาท ธ.ก.ส.สำรองจ่าย 53,156 ล้านบาท 
โครงการจำนำรอบ 2 ปี 2556 จ่ายไปแล้ว 31,724 ล้านบาท ธ.ก.ส.สำรองจ่ายไปอีก 84,880 ล้านบาท